钦定古今图书集成/明伦汇编/闺媛典/第299卷 > 皇清三十二 > 姚百让妻崔氏〈王氏附〉
## 钦定古今图书集成/明伦汇编/闺媛典/第299卷 > 皇清三十二 > 姚百让妻崔氏〈王氏附〉

按《蒙阴县志》：“崔氏，姚百让妻。贼王朋据蒙山倡乱，百让与皮衣锦俱战死。崔年二十六，子五岁，女三岁。夫族初惮氏兄崔钊刚烈，未敢有言，及钊逃荒远方，遂强之嫁。氏知不免，遂卖女携子逃于颜神镇全节。皮妻王氏亦年少，子方七岁，苦守终身，卒年七十。”